De kommunale tilsynsmyndigheder har besluttet at udelukke fire socialdemokratiske medlemmer fra både de politiske diskussioner og beslutningerne i forbindelse med et udbud af ambulancekørslen, som Region Nordjylland forbereder for øjeblikket i samarbejde med de øvrige fire regioner. Det sker, fordi de alle er ansatte i Falck. Det oplyser DR i Nordjylland. Tilsynsmyndighederne henholder sig til, at de fire socialdemokrater kan komme i en loyalitetskonflikt, når der skal vælges mellem Falck og andre redningskorps. En af Falck-folkene siger, at han er ked af, at de ikke må deltage i de politiske diskussioner, men at han godt kan forstå, de ikke må stemme, når beslutningen skal træffes. /ritzau/

Opsummering:
De kommunale tilsynsmyndigheder har erklæret fire socialdemokratiske medlemmer af Region Nordjylland inhabile i sager om ambulancekørsel, fordi de alle er ansatte i Falck